Na temelju članka 104. Zakona o komunalnom gospodarstvu ("Narodne novine" broj: 68/18, 110/18 i 32/20) i članka 32. Statuta Općine Vrbje(„Službeni glasnik Općine Vrbje“ br. 03/18, 02/21), Općinsko vijeće Općine Vrbje na svojoj 06. sjednici održanoj 26.08.2022.godine, donosi

**ODLUKU**

**o izmjenama i dopunama Odluke o komunalnom redu**

**Članak 1.**

Članak 1. točka 1. Odluke o komunalnom redu („Službeni glasnik Općine Vrbje“ br-05/2019) mijenja se i glasi:

„ (1) Odlukom o komunalnom redu (u daljnjem tekstu: Odluka) propisuje se uspostava i održavanje komunalnog reda, odnosno uređenje naselja, način uređenja i korištenja površina javne namjene i zemljišta u vlasništvu Općine Vrbje za gospodarske i druge svrhe uključujući i njihovo davanje na privremeno korištenje, mjere za osiguranje mogućnosti korištenja površina javne namjene koji omogućava kretanje osoba s posebnim potrebama, građenje građevina na javnim površinama koje se prema posebnim propisima grade bez građevinske dozvole i glavnog projekta, uvjete korištenja nerazvrstanih cesta, javnih parkirališta i drugih površina javne namjene za parkiranje vozila, održavanje čistoće i čuvanje površina javne namjene, uključujući uklanjanje snijega i leda s površina javne namjene, prikupljanje, odvoz i postupanje s prikupljenim komunalnim otpadom i mjere za provođenje Odluke uključujući i prekršajne odredbe.“

**Članak 2.**

Iza članka 26. Odluke o komunalnom redu dodaje se čl.26.a koji glasi:

Na svim parkiralištima mora biti osiguran dovoljan broj parkirnih mjesta za osobe s invaliditetom sukladno pozitivnim zakonskim propisima.

Komunikacija na površinama javne namjene, a naročito na javnoprometnim površinama mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima budu uklonjene arhitektonske barijere.

Uređaji javne namjene moraju biti, ako je to moguće, postavljeni na način da ih mogu koristiti osobe s posebnim potrebama.“

**Članak 3.**

Ova Odluka stupa na snagu osmog dana od dana objave u „Službenom glasniku Općine Vrbje“

 **REPUBLIKA HRVATSKA**

 **BRODSKO POSAVSKA ŽUPANIJA**

 **OPĆINA VRBJE**

 **OPĆINSKO VIJEĆE**

 **KLASA: 363-01/22-01/01**

 **URBROJ:2178-19-03-22-1**

 **Vrbje,26.08.2022.**

  **PREDSJEDNIK OPĆINSKOG**

 **VIJEĆA**

 **Milan Brkanac**